L 13/8 Službeni list Europske unije 20.1.2015. ODLUKA VIJEĆA (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2., uzimajući u obzir prijedlog Visokog predstavnika Unije za vanjske poslove i sigurnosnu politiku (,Visoki predstavnik"), budući da: (1) — Dopisom od 10. rujna 2014., Chef de V'FEtat de Transition Srednjoafričke Republike (SAR) pozvao je Uniju da produlji vojnu misiju Europske unije u Srednjoafričkoj Republici (EUFOR RCA) i da nastavi sudjelovati nakon misije EUFOR s ciljem podupiranja oružanih snaga Srednjoafričke Republike (FACA). (2) _ Vijeće je u svojim zaključcima od 17. i 18. studenoga 2014. prepoznalo potrebu za zajedničkim pristupima s UN-om u SAR-u u reformi njezinih sigurnosnih snaga, uključujući oružane snage, radi stabilizacije stanja kao potpore političkom procesu. U tom pogledu, potvrdilo je dodatnu vrijednost potencijalne daljnje uloge Unije u reformi sigurnosnog sektora kao potpore naporima UN-a, osiguravajući pri tome lokalno sudjelovanje. (3) — Vijeće je 15. prosinca 2014. odobrilo Koncept upravljanja kriznim situacijama za moguću vojnu misiju ZSOP-a Unije u SAR-u, kao doprinos reformi FACA-e. (4) — Dopisom od 16. siječnja 2015. Chef de V'Etat de Transition SAR-a pozvao je Uniju na upućivanje savjetodavne vojne misije EU-a u SAR. (5) — Misija EUMAM RCA trebala bi što je prije moguće doseći punu operativnu sposobnost. (6) = Politički i sigurnosni odbor (PSO) trebao bi, pod odgovornošću Vijeća i Visokog predstavnika, izvršavati političku kontrolu nad vojnom misijom ZSOP-a Unije, strateški je usmjeravati te donositi odgovarajuće odluke u skladu s člankom 38. trećim stavkom Ugovora o Europskoj uniji (UEU). (7) — Potrebno je pregovorima dogovoriti i sklopiti međunarodne sporazume koji se odnose na status jedinica i osoblja EU-a te na sudjelovanje trećih država u misijama Unije. (8) — Na temelju članka 41. stavka 2. UEU-a te u skladu s Odlukom Vijeća 2011/871/ZVSP (!) kojom se uspostavlja mehanizam radi upravljanja financiranjem zajedničkih troškova operacija Unije koje imaju vojne ili obrambene implikacije, operativne izdatke koji nastanu na temelju ove Odluke, koji imaju vojne ili obrambene implikacije, trebaju snositi države članice. (9) — U skladu s člankom 5. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju obrambene implikacije. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove misije, (!) Odluka Vijeća 2011/871/ZVSP od 19. prosinca 2011. o uspostavi mehanizma radi upravljanja financiranjem zajedničkih troškova operacija Europske unije koje imaju vojne ili obrambene implikacije (Athena) (SL L 343, 23.12.2011., str. 35.).